OpenLLM-France/wikimedia huggingface dataset:
# Kenny Rogers

Kenny Rogers, jaiotzez izenez Kenneth Donald Rogers (1938ko abuztuaren 21a, Houston, Texas – Sandy Springs, Georgia, 2020ko martxoaren 20a) estatubatuar country abeslari, argazkilari, aktore, ekoizle eta ekimengile bat izan zen.
Bere abesti ezagunenen artean honako hauek daude: The Gambler, The coward of the county eta Lucille.

## Kanpo estekak

* Kenny Rogers abeslariaren webgunea (Ingelesez)
* Datuak: Q217160
* Multimedia: Kenny Rogers / Q217160
# Kennoway

Kennoway, Eskoziako gaeleraz: Ceannachaidh, Eskoziako udalerri bat da, Fife konderrian.

## Kanpo estekak

* Datuak: Q1011998
* Multimedia: Kennoway / Q1011998
# Kenny Doughty

Kenny Doughty (Barnsley, South Yorkshire, Ingalaterra, 1975eko martxoaren 27a) britainiar aktorea da. Antzezlan ezagunenetakoa Crush filmean egindakoa da. Caroline Carver aktorearekin ezkonduta dago.

## Aktore lanak
### Filmografia

| Urtea | Filmaren izenburua | Pertsonaia |
| 2007 | Irreversi | David |
| 2006 | Don't Stop Dreaming | Ringo Lennon |
| 2006 | Kenneth Williams: Fantubulosa! (TV) | Joe Orton |
| 2005 | Funland (TV) | Liam Woolf |
| 2005 | The Great Raid | Pitt |
| 2004 | The Aryan Couple | Hans Vassman |
| 2004 | My First Wedding | Nick |
| 2003 | Gifted | Jamie Gilliam |
| 2003 | The Canterbury Tales (TV) | Danny Abolson |
| 2003 | Servants (TV) | William Forrest |
| 2003 | The Second Coming | PC Simon Lincoln |
| 2002 | Wire in the Blood (TV) | Jason (2 atal) Shadow Rising: Part 1 Shadow Rising: Part 2 |
| 2002 | Sunday | Para 027 |
| 2001 | Crush | Jed Willis |
| 2000 | All Forgotten | Denis |
| 1999 | Titus | Quintis |
| 1998 | Dinnerladies (TV) | Clint (Atal 1) Scandal |
| 1998 | Heartbeat (TV) | Barry Hadfield (Atal 1) Pat-a-Cake |
| 1999 | Elizabeth | Sir Thomas Elyot |
| 1998 | Anorak of Fire (TV) | Gus Gascoigne |
| 1998 | I Want You | Smokey-ren laguna |

## Kanpo loturak

* (Ingelesez) Kenny Doughty - IMDB
* Datuak: Q6391033
* Multimedia: Kenny Doughty / Q6391033
# Kenny Clarke

Kenny Clarke (Pittsburgh, 1914ko urtarrilaren 2a - Montreuil-sous-Bois, 1985eko urtarrilaren 26a) estatubatuar perkusionista izan zen.
Gurasoak musikagileak zituen, eta zeinek bere musika-tresna erakutsi zion, amak pianoa eta aitak tronboia. Clarkek, bestalde, bibrafonoa eta musikaren teoria ikasi zituen. Dantzak, desfileak, fanfarreak, orkestrak... alde guztietan jotzen zuen. Leroy Bradleyrekin egin zuen Clarkek benetako debuta, eta bost urte egin zituzten elkarrekin. 1935ean Roy Eldridgekin batera aritu zen. Ondoren, Saint Louiseko Jeter-Pillars Orchestran aritu zen, eta New Yorken, Edgar Hayesekin, lehenengo diskoa grabatu zuen. Apollo Theaterrek bateria-jotzaile gisa hartu zuen. 1937an Finlandian eta Suedian barrena egin zuen itzuli bat. Zortzi hilabetez Claude Hopkinsekin eta Louis Armstrongekin batera jo zuen. Benny Carterren taldean (1941-1942), Red Allenen taldean eta Coleman Hawkinsenean parte hartu zuen. Baina 52. kaleko tabernetan egin zen ospetsu, batez ere. 1946an Dizzy Gillespie eta bere orkestrarekin aritu zen, baina handik zortzi hilabetera taldea utzi, eta Tadd Dameronekin elkartu zen. Europan bira bat egin zuen, eta Parisen talde frantses eta amerikarrekin aritu zen. Estatu Batuetara itzuli zenean, Tadd Dameronekin aritu zen Royal Roosten. 1952an Milt Jackson, Ray Brown eta John Lewisekin Modern Jazz Quartet sortu zuen, eta 1955. urtera arte aritu zen bertan. Garai horretan Frantziara joan zen. Han Kenny Clarke-Fracis Bolan orkestra handia zuzendu zuen, eta hainbat taldetan parte hartu zuen. 1957an Ascenseur pour l'échafaud (Igogailua urkamendira) filmeko musika egin zuen, beste hainbat musikagilerekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q346779
* Multimedia: Kenny Clarke / Q346779
# Kenny Green

Kenneth Anthony Green (Waterbury, Connecticut, 1967ko urriaren 13a) saskibaloi jokalari estatubatuarra da.
Saski Baskonian hiru denboraldiz jokatu zuen, aztarna utziz: Txapel edo tapoi gehien (239) ipini dituen jokalaria da historia osoan.

## Kirol ibilbidea

* 1991-92: Efes Pilsen Istanbul (Turkia).
* 1992-93: JDA Dijon (Frantzia).
* 1993-94: CB Zaragoza .
* 1994-1997: Saski Baskonia.
* 1998: CB Granada.
* 1999-00: CB Breogán.
* 2005-2008: As Saad (Qatar). Entrenatzaile gisa.

## Gaur egun

Qataren bizi da eta 2008an 200.000 dolarreko zorra dauka bertako banketxe batekin, bere amarentzako tratamendu bat ordaindu eta gero zentimorik gabe geratu ostean, izan ere, minbizia zeukan eta tamalez zendu da jada. Berekin jokatu zuen Jorge Garbajosak eta entrenatzaile gisa izan zuen Manel Comasek diru-laguntzak igorri dizkiote eta Saski Baskoniak kudeaketa batzuk egingo ditu zorraren zati bat kitatu ahal izateko.

## Erreferentziak

* ↑ El Correo Digital. "El calvario de Kenny Green", elcorreodigital.com, 2008ko abenduaren 3a

## Kanpo loturak

* (Gaztelaniaz) Jokalariaren profila ACBren webgunean
* Datuak: Q2708682
# Kenny Bednarek

Kenneth Bednarek (1998ko urriaren 14a) Rice Lake-ko (Wisconsin) abiadura lasterketetan aditua den atleta estatubatuarra da.
2021eko abuztuaren 4an, zilarrezko domina irabazi zuen Tokioko 2020ko Udako Olinpiar Jokoetan 200 metroko lasterketan. Proban izandako denbora (19.68) marka pertsonala izan zen. 2021eko abuztuaren 2an, 2020ko Udako Olinpiar Jokoetan 2020ko Tokioko 200 metroko lasterketako final laurdenetan egin zuen denborarik onena (20.01). 19.83ko denboran sailkatu zen finalerdietarako. 2024ko Parisko Olinpiar Jokoetan ere zilarrezko domina eskuratu zuen 200 metrotako lasterketan.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 200m |
| 2024 | Paris Frantzia | 02 ! | 200m |
| Munduko txapelketak ||||
| Urtea | Lekua | Domina | Proba |
| 2022 | Eugene AEB | 02 ! | 200m |

## Estatistikak

World Athletics profileko informazioa.

### Marka pertsonalak

| Proba | Marka | Haizea (m/s) | Lekua | Data | Oharrak |
| 100 m | 9.89 | +0,8 | Eugene (Oregon ) (Ameriketako Estatu Batuak) | 2021eko ekainaren 19a | |
| 200 m | 19.68 | −0,5 | Tokio, Japonia | 2021eko abuztuaren 4a | |
| 200 m | 19.49 A w | +6.1 | Hobbs, Mexiko Berria, AEB | 2019ko maiatzaren 17a | Altuerak lagunduta, haizeak lagunduta |
| 400 m | 44,73 A | N/A | Hobbs, Mexiko Berria, AEB | 2019ko maiatzaren 18a | Altueraz lagunduta |

### Zirkuituko garaipenak

* Diamante Liga (200 m)
** 2021 : Gateshead, Doha, Zurich

## Erreferentziak

* ↑ Clevel, Justus. «Athletics: Final Results» www.olympics.com.
* ↑ Clevel, Justus. «Kenny Bednarek wins heat in Olympic 200 meter quarterfinals» www.weau.com.
* ↑ Clevel, Justus. «Kenny Bednarek qualifies for Olympic finals in 200 meter sprint» www.weau.com.
* ↑ "ATHLETE PROFILE Kenneth BEDNAREK".

## Kanpo estekak

* Datuak: Q64745039
* Multimedia: Kenny Bednarek / Q64745039
# Kenny Cunningham

Kenny Martin Cunningham Brown (1985eko ekainaren 7a - ) Costa Ricako futbolaria da.

## Selekzio nazionala

Costa Ricako selekzioarekin :
| Urtea | Partida | Gol |
| 2011 | 2 | 1 |
| 2012 | 1 | 0 |
| 2013 | 8 | 0 |
| 2014 | 2 | 0 |
| 2015 | 0 | 0 |
| 2016 | | |
| Guztira | 13 | 1 |

## Kanpo loturak

* National Football Teams
* (Japonieraz) J.League Data Site
* Datuak: Q5931713
# Kenny Dalglish

Kenny Mathieson Dalglish (Glasgow, 1951ko martxoaren 4a-) futbolari eskoziarra izandakoa da, herrialdeko inoizko ezagunenen artean dagoena. Izan ere, Eskoziako futbol selekzio nazionalaren historia osoan egon den golegile nagusia da Denis Lawrekin batera, 30 golekin. Halaber, selekzioan partida gehien jokatu duen jokalaria da, 102 aldiz aritu baitzen 1971tik 1986 arte. 1978an eta 1982an Munduko Txapelketan parte hartu zuen.
Bestela, bere hiriko Celtic FC taldean aritu zen 8 urtez eta tarte horretan 4na Liga eta Kopa eta Ligaren Kopa 1 irabazi zituen.
1977an jauzi egin zuen Ingalaterrako ligara eta Liverpool FCrekin beti ere 7 txapelketa eta 3 Europako Kopa erdietsi zituen.

## Kanpo estekak

* (Ingelesez)Jokalariaren profila Eskoziako Futbol Elkartearen webgunean
* Datuak: Q187198
* Multimedia: Kenny Dalglish / Q187198
# Juliana zopa

Juliana zopa saldari zerrenda finetan ebakitako azenarioa, apioa, porrua, eta abar gehituz egiten den zopa da.

## Erreferentziak

* ↑ Euskalterm: [Jatetxe, Taberna eta Kafetegien Hiztegia] [2009]

## Kanpo estekak

* Datuak: Q6132416
# Juliana Maria Brunswick-Wolfenbüttelekoa

Juliana Maria Brunswick-Wolfenbüttelekoa (alemanez: Juliane Marie von Braunschweig-Wolfenbüttel; Wolfenbüttel, 1729ko irailaren 4 – Fredensborg, 1796ko urriaren 10). Fernando Alberto II.a Brunswick-Lüneburgekoaren eta Antonieta Amaliaren alaba zen.

## Biografia

1752eko uztailaren 8an Frederiko V.a Danimarkakoarekin ezkondu zen, Kristian VI.a eta Sofia Magdalena Brandenburg-Kulmbachekoaren semea. Frederiko urtebete lehenago alargundu zen, Luisa Erresuma Batukoaren heriotzaren ostean. Ezkontza honekin Danimarka eta Norvegiako erregina ezkontidean bilakatu zen. Bizitza politikoan gehiegi sartu gabe seme bat izan zuten, Frederiko.
1766an Frederiko V.a hil zen, eta bere semeorde Kristian VII.ak hartu zuen erregetza. Kristian VII.ak arazo mentalak zituen eta ez zen gai gobernatzeko, horregatik Johann Friedrich Struensee eta Karolina Matilde Erresuma Batukoak hartu zuten agintearen delegazioa. Struenseek hainbat erreforma liberal sartu zituen gobernua, eta Karolina Matilderekin harreman sentimentala zuen. Danimarkako kontserbadoreek oso gaizki hartu zuten hau, baita Juliana Mariak ere. 1772ko urtarrilaren 17n estatu-kolpea egon zen, Struensee eta bere laguntzaileak atxilotu eta apirilaren 28an exekutatu zituzten. Karolina Matilde deserriratu zuten.
Juliana Mariaren seme Frederiko, hemezortzi urtekoa, izendatu zuten gobernu berriko erregente, baina Juliana Maria zen benetan gidatzen zuena herrialdea, Ove Høegh-Guldberg ministroarekin batera. Gobernu berriak neurri oso kontserbadoreak hartu zituen eta Juliana Maria nobleziaren heroi berria zen: euren tituluak mantentzeaz gain titulu berriak eman zituen boterean gehiago mantentzeko.
1784ko apirilaren 14an Kristian VII.aren semearen aldekoek beste estatu-kolpe bat eman zuten eta Frederiko VI.a Danimarkakoa jarri zuten erregente, Struenseeren neurrietako batzuk berrezarriz.
Juliaana Maria, politikatik kanpo, Fredensborgen hil zen 1796an. Bere semea tronoan jartzea lortu ez bazuen ere bere biloba Kristian VIII.a Danimarkakoa izan zen, 1839tik aurrera errege.
* Datuak: Q57637
* Multimedia: Juliana Maria of Brunswick-Wolfenbüttel / Q57637
# Juliana Mujika

Juliana Mujika Agirrezabal (Bilbo, 1905eko martxoaren  17 – 1991) bizkaitar maistra izan zen. Bizkaiko Irakasle Eskola Normalean egin zituen maistra ikasketak. Emakume Abertzale Batzaren kidea izan zen.

## Biografia

Bilbon jaio zen, 1905ko Martxoaren 17an. 1920an hasi zituen Irakasle izateko ikasketak Bilboko Eskola Normalean. Emakume Abertzale Batzako kidea izan zen, zuzendaritza taldean. 1935eko Eusko Alderdi Jeltzaleko asanbladan parte hartu zuten hiru emakumeen artea egon zen Juliana.
Gerra zibila hasi ondoren, atzerrira joan behar izan zuen, 1937ko udaberrian Santurtzitik alde eginez, familiarekin batera. Gaztetako ikasketetan frantsesa ikasi zuenez, interprete lanak egin zituen Bretainian zeuden erbesteratuei laguntzeko.
1941ean Bilbora itzuli zenean, maistra bezala aritu zen, klase partikularrak ematen familia batzuei (Sota, Txabarri eta abar).

## Bibliografia

* Begoña Bilbao, Gurutze Ezkurdia, Karmele Perez Urraza, Josu Chueca: "EMAKUMEAK Hitza eta Bizitza". Euskal Herriko Unibertsitatea, 2012 , 251.or.

## Erreferentziak

* ↑ Bizkaia.Eus: Sailak -. (Noiz kontsultatua: 2017-03-27).
* ↑ 2015eko Foru Diputazioaren argitalpenean azaltzen denez

## Kanpo estekak

* Juliana Mujikaren irudia eta azalpena Foru liburutegiko argitalpenean.
* Foru Diputazioko Liburutegiaren erakusketaren aipamena, Juliana Mujikaren erreferentziarekin
* Datuak: Q29043083
# Juliana Pasha

Juliana Pasha (Albania, 1980ko maiatzaren 20a) albaniar abeslaria da. 2010eko Eurovision Abesti Lehiaketara joan zen Albaniako ordezkari It's All About You abestia kantatzera.

## Diskografia

* It's All About You (2010)
* Datuak: Q229800
* Multimedia: Juliana Pasha / Q229800
# Juan Grande

Juan Grande Santos de San Pedro (Poza de la Sal, 1627 – Sigüenza, 1697ko irailaren 14a) gaztelar elizgizona izan zen.
Sigüenza eta Sevillako kanonikoa izan ondoren, Almería, Iruñea eta Sigüenzako apezpikua izan zen. Bere agintaldian, Nafarroako erregeorde bitartekaria ere izan zen zenbait hilabetez.

## Erreferentziak

* ↑ Fernández Pérez:, Gregorio. Historia de la Iglesia y Obispos de Pamplona. III, 109-110 or..
* Datuak: Q11686484
# Juan Guzmán Cruchaga

Juan Guzmán Cruchaga (1895eko martxoaren 27a - 1979ko uztailaren 21a) txiletar poeta eta diplomazialaria izan zen. Txileko Literatura Sari Nazionala irabazi zuen 1962an. Guzman Cruchaga euskal jatorrikoa zen. Juan José Guzmán Guzmán eta Amelia Cruchaga Aspillagaren semea zen. 1905etik San Inazioko ikastetxean ikasi zuen, 1912an humanitate ikasgaiak amaitu zituen. 1913an Txileko Unibertsitateko Zuzenbide Fakultatean matrikulatu zen, hirugarren ikasturtean bertan utziz.
Kontuen Auzitegian langile gisa kontratatu zuten, eta 1917ra arte bete zuen lana. Zig-Zag aldizkarian kolaboratu zuen, bere kabuz poeta bihurtuz, gero bere lehen liburua argitaratu zuen: "Juan al Brasero".
1917an hasi zen bidaiatzen, noizean behin Txilera laburki itzuliz. Gero , Mexikoko Tampicon kontsul izendatu zuten, lortu zuen lehen postu diplomatikoa baino ez zen izango.
Idazten jarraitu zuen, ospetsu bihurtuz, eta 1962an Txileko Literatura Sari Nazionala jaso zuen.
Juan Guzmán Cruchaga Viña del Maren hil zen 1979ko uztailaren 21ean. Raquel Tapia Caballerorekin ezkondu zen. Juan Guzmán Tapia epaile ohiaren aita da .

## Erreferentziak

* ↑ Familia Aguirre | www.genealog.cl. .

## Kanpo estekak

* Datuak: Q6299957
* Multimedia: Juan Guzmán Cruchaga / Q6299957
# Juan Goyanarte

Juan Goyanarte Resusta (Arrasate, 1900ko urtarrilaren 10a - Goyena, Argentina, 1967ko urtarrilaren 20a) argitaratzailea eta idazlea izan zen. Bidaizalea, Argentinan finkatu zen eta han negoziotan arrakasta izan zuen. Horri esker kultura munduan aritzeko aukera izan zuen. Nobelagile, hamabi eleberri argitaratu zituen, ezagunena Lago argentino (1955). Goyanarte izeneko argitaletxea eta Ficción kultura aldizkaria sortu zituen.

## Obrak
### Nobelak

* La semilla que trae el viento. Buenos Aires: Club del Libro, 1940.
* La semilla en la tierra. Buenos Aires: Club del Libro, 1942.
* La quemazón. Buenos Aires: Sur argitaletxea, 1943.
* Campos de hierros. Buenos Aires: Losada argitaletxea, 1951.
* Lunes de carnaval. Buenos Aires: Sur, 1952.
* Fin de semana. Buenos Aires: Goyanarte, 1953.
* Lago argentino. Buenos Aires: Emecé Editores, 1955. Bosgarren edizioa Editorial Goyanarte, 1961. Frantsesez: Les Hommes du Lac. Paris: Fasquele Éditeurs. Italieraz: Lago Argentino. Roma: Gherardo Casini Editore. Alemanieraz: Lago Argentino. Frankfurt-Main: Heinrich Scheffler Verlag.
* El ventisquero. Buenos Aires: Emecé Editores, 1956. Frantsesez, Le Glacier. Paris: Revue de Deus Mondes.
* Tres mujeres. Hiru ataletan Ficción aldizkarian argitaratuta. Buenos Aires: Editorial Goyanarte, 1956.
* Kilómetro 25. Buenos Aires: Goyanarte, 1959.
* Farsa. Buenos Aires: Goyanarte, 1961.
* Gestación. Buenos Aires: Goyanarte, 1967.

### Narrazioak

-"El corral de hielo". Cuadernos Americanos, 1.zk, 1946: 265-290.

## Bibliografia

* José Ramón Zabala Agirre: "Juan Goyanarte: bide berriak kultura latinoamerikarrean". José Ángel Ascunce koordinatzailea: El exilio: debate para la historia y la cultura. Donostia: Saturraran, 2008, 42-439 or.
* José Ramón Zabala Agirre: "Juan Goyanarte (1900-1967), idazle eta argitaratzaile ahaztua", Jakin aldizkaria, 189. 2012.

## Kanpo loturak

* (Gaztelaniaz): Juan Goyanarte Hamaika Bide Elkartearen erbesteko autoreen hiztegiko sarrera.
* (Gaztelaniaz): "Juan Goyanarte y la Patagonia", Jorge Juan Goyanarte.
* Datuak: Q12260989
# Juan Gracia

Juan Gracia Colás (Bilbo, 1888ko martxoa – Paris, 1941eko apirilaren 6a) euskal herritar politikari sozialista zen.

## Biografia

Gaztetan bere kabuz kontabilitate eta merkataritza peritutza ikasi zituen eta, hori zela eta, Bilboko Udaletxeko Zerga inspektorearen oposizioa gainditu zuen.
PSOEko kidea, Bilboko Udaletxeko zinegotzi eta teniente-alkate hautatu zuten. Gerra Zibilean PSOEko Bizkaiko Defentsaren Biltzarraren kidea eta Eusko Jaurlaritzako Laguntza Sozial Sailburua zen. Gipuzkoatik Bizkaiara joandako errefuxiatuez arduratu zituen. Bilbo galdu ondoren, Bartzelonara hasieran eta gero Frantziara ihes egin zuen Eusko Jaurlaritzarekin, non Euskal Errefuxiatuak izeneko sarea antolatu zuen Parisen hil zen arte.
* Datuak: Q3752804
# Juan Granell

Juan Granell Pascual (Borriana, 1902 - Madril, 1962ko abenduaren 31) espainiar ingeniari eta politikari karlista izan zen.
Elkarte Tradizionalistaren kidea, 1933ko hauteskundeetan diputatu hautatu zuten. Gerra Zibilean matxinoen alde egin zuen. 1940an Bizkaiko gobernadore zibil bilakatu zen eta, Jose Maria Oriol ordezkatuz, Falangeko buru.

## Erreferentziak

* ↑ Aproximación a la Falange en el País Vasco
* ↑ En la residencia del Jefe del Estado, ABC, 1941-4-27
* Datuak: Q11929288
# Juan Guaidó

Juan Gerardo Guaidó Márquez (La Guaira, Venezuela, 1983ko uztailaren 28a - ) venezuelar ingeniari eta politikaria da, Vargas estatuko Voluntad Popular alderdiaren diputatua. 2019ko urtarrilaren 5etik Venezuelako Batzar Nazionaleko presidente gisa jarduten du, inoiz kargu horretan egondako pertsonarik gazteena. 2019ko urtarriaren 11n Guaidók iragarri zuen presidentetza hartuko zuela konstituzioaren 233. artikulua erabilita, hauteskunde berriak deitzeko asmoarekin. Ondoren, eztabaida piztu zen Guaidók egindako mugimenduaren esanahiari buruz.
2019ko urtarrilaren 23an Venezuelaren lehendakari izendatu zuen bere burua Ameriketako Estatuen Erakundearen eta Ameriketako Estatu Batuen laguntzarekin, Nicolás Madurori kontra eginez. Maduroren aldekoek estatu-kolpetzat hartu zuten auto-izendapen hau. Chavismoaren aurkari nagusi gisa onartzen da.

## Erreferentziak

* ↑ (Gaztelaniaz) Web, El Nacional. (2018-12-13). «Confirman que Juan Guaidó será el próximo presidente de la AN» El Nacional (Noiz kontsultatua: 2019-01-23).
* ↑ (Gaztelaniaz) «Trump reconoce a Juan Guaidó como presidente encargado de Venezuela» RT en Español (Noiz kontsultatua: 2019-01-23).
* ↑ www.telesurtv.net (Noiz kontsultatua: 2019-01-23).
* ↑ Press, Europa. (2019-01-20). «El líder de la oposición venezolana ofrece una amnistía a los militares que abandonen a Maduro» www.europapress.es (Noiz kontsultatua: 2019-01-23).
* ↑ (Gaztelaniaz) Casey, Ana Vanessa Herrero y Nicholas. (2019-01-22). «Juan Guaidó, el político que volvió a activar a la oposición venezolana» The New York Times ISSN 0362-4331. (Noiz kontsultatua: 2019-01-23).
* ↑ (Gaztelaniaz) Tiempo, Casa Editorial El. (2019-01-12). «Juan Guaidó, el inesperado líder que guía a la oposición en Venezuela» El Tiempo (Noiz kontsultatua: 2019-01-23).
* Datuak: Q58833335
* Multimedia: Juan Guaidó / Q58833335
# Juan Guillermo Iribarren

Juan Guillermo Iribarren (Araure, Venezuela, 1797 – 1827) abertzale eta Venezuelako Independentziaren jenerala izan zen.

## Biografia

Araure hirian jaio zen 1797ko martxoaren 25ean. Bere aita, Juan Bautista Iribarren Loyena Suarez, nafar merkataria eta Errege Ogasunaren administratzailea zen. Bere ama Margarita Chaquea y Pérez Hurtado izan zen. Bere anai-arrebak José María, koronel independentista, Inés María eta Begoña Josefa izan ziren.
* Datuak: Q5949862
# La Cadena

La Cadenako Karrantza udalerriko auzoa da. 2008ko urtarrilaren 1eko erroldaren arabera, 57 biztanle ditu.

## Demografia eta biztanleria

La Cadenako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 58 | 57 | 50 | 52 | 50 | 50 | 50 | 55 | 57 |

## Ikus, gainera

* Karrantza

## Kanpo estekak

* Datuak: Q12261731
# La Calahorrako gaztelua

La Calahorrako gaztelua (gaztelaniaz: Castillo de La Calahorra) Espainiako Andaluzia autonomia erkidegoko Granadako probintzian dagoen La Calahorra udalerrian dagoen gaztelu bat da, hain zuzen ere udalerri horren aldamenean dagoen muino baten gailurrean kokatua dago, 1.250 metroko garaieran. Bertati Zeneto Markeserri guztia begi bistan gelditzen da.
1509-1512 bitartean eraiki zen,

## Iruditegia

* La Calahorrako gaztelua.
* Barnealdeko gela.
* Gaztelua eta harresia.
* Gaztelua.

## Kanpo estekak

* La Calahorrako gazteluari buruzko informazioa (Gaztelaniaz)
* Datuak: Q1049198
* Multimedia: Castillo de La Calahorra / Q1049198
# La Cagoule

La Cagoule (euskaraz: «Borrero txanoa») frantziar eskuin muturreko taldea izan zen, prentsak horrela izendatua baina ofizialki Comité Secret d´Action Révolucionnaire (C.S.A.R.). 1935etik aurrera, Frantziako Errepublikaren eta faxismoaren kontrako militanteen aurkako bortxazko ekintza ugari egin zuen. Nazien inbasioaren ondoren talde honetako kide gehienak Vichyko gobernuaren lankide izan ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q83687
* Multimedia: La Cagoule (CSAR) / Q83687